[image: image1.jpg]



РЕПУБЛИКА БЪЛГАРИЯ

МИНИСТЕРСТВО НА КУЛТУРАТА

 
З А П О В Е Д
№  РД 09………./……………….2020 г.
 
На основание чл. 13д, ал. 2, т. 2 от Закона за професионалното образование и обучение, при спазване изискванията на чл. 66, ал. 1 и 2 от Административнопроцесуалния кодекс и във връзка с осигуряването на обучението по учебен предмет
         У Т В Ъ Р Ж Д А В А М
 
Учебна програма за отраслова професионална подготовка по учебен предмет „Рисуване“  за  професия код 215010 „Лютиер” от професионално направление код 215 „Приложни изкуства и занаяти”, съгласно приложението.
Учебната програма влиза в сила от учебната 2020/2021 година.
 

 
БОИЛ  БАНОВ
Министър на  културата

Приложение

МИНИСТЕРСТВО НА КУЛТУРАТА

У Ч Е Б Н А   П Р О Г Р А М А

за отраслова професионална подготовка
ПО РИСУВАНЕ
Утвърдена със заповед № РД………………………….2020 г.
ПРОФЕСИЯ: 215010

Код 215010 „Лютиер“

ПРОФЕСИОНАЛНО НАПРАВЛЕНИЕ:

Код: 215 „Приложни изкуства и занаяти“





             София, 2020 г.

І. ОБЩО ПРЕДСТАВЯНЕ НА УЧЕБНАТА ПРОГРАМА:
Учебната програма е предназначена за отраслова професионална подготовка на учениците по професия  Лютиер от професионално направление код 215 Художествени занаяти, изучаващи по учебен план учебния предмет Рисуване.

Съдържанието на учебния предмет разкрива възможности за създаване на умения, свързани с естетическото възприемане и изобразяване на действителността и е съществена част от практическата основа, необходима при създаването на художествени произведения.

Учебното съдържание в програмата е структурирано в седем раздела.
             Обучението по предмета Рисуване се извършва  във взаимовръзка с учебните предмети  Перспектива, Пластична анатомия, Физика, Математика, Биология, История на изкуството, Лютиерството и др. 
Формирането на професионални знания по учебния предмет е въз основа на усвояване на специфичните правила и закони за перспективно изграждане на геометрични тела в пространството, основните принципи за изграждане на композиция, конструктивно и светлосянъчно изграждане на формите и технически умения при боравене с графични материали. Всичко това налага обучението да се провежда в специално оборудвани ателиета по рисуване със северно изложение, за да не се променя често осветлението и силата на светлината, което пречи при по-продължително рисуване. Ателието трябва да е оборудвано със стативи за рисуване от седнало положение, столове, стативи за моделите, плоскости за фон, дъска, специален шкаф за съхранение на рамките за рисуване и хранилище за съхранение на драперии, препарирани животни, обемни тела, гипсови отливки и др., необходими за постановките.  Приложният характер на учебния предмет изисква онагледяване с разнообразни дидактически материали, репродукции на художествени произведения и учебни рисунки и етюди

ІІ. ЦЕЛИ НА ОБУЧЕНИЕТО:

Обучението по предмета Рисуване има за цел чрез усвояване на достатъчно знания и рутина лютиерите да могат да изразят със специфичния за рисуването език свои мисли, идеи и концепции, да обогати интуитивното мислене, да възпита навици за изобразяване на ненаблюдаеми обекти. За постигането на основната цел усилията трябва да бъдат насочени към изграждането на няколко основни формиращи интелекта подцели:

· активизиране на наблюдателността и познавателните способности;

· развитие на пространственото мислене;

· способност за естетическа оценка;

· обогатяване на представите и въображението;

· усъвършенстване на творческата индивидуалност;

· създаване на  навици  за системен труд;

· формиране на ценни личностни качества: трудолюбие, инициативност, целенасоченост, отговорност, любов към предметния свят;

· спазване условията за безопасна работа;

· развитие на способността за иновации;

ІІІ. РАЗПРЕДЕЛЕНИЕ НА УЧЕБНОТО ВРЕМЕ:
8 клас - І-ви срок 18 седмици по 3 часа - 54 часа;

           ІІ-ри срок  18 седмици по 3 часа - 54 часа;
                   ВСИЧКО  36седмици по 3 часа - 108 часа
9 клас - І-ви срок 18 седмици по 3 часа - 54 часа;

          ІІ-ри срок  18 седмици по 3 часа – 54 часа

                   ВСИЧКО  36 седмици по 3 часа - 108часа
10 клас - І-ви срок 18 седмици по 3 час - 27 часа;

          ІІ-ри срок  18 седмици по 3 час – 27 часа

                    ВСИЧКО  36 седмици по 3 час - 108часа

11 клас - І-ви срок 18 седмици по 3 часа -36 часа;

                   ІІ-ри срок  18 седмици по 3 часа - 36часа

                   ВСИЧКО  36 седмици по 3 часа -108 часа
12 клас - І-ви срок 18 седмици по 3 часа - 54 часа;

                   ІІ-ри срок  11 седмици по 3 часа – 33 часа

                   ВСИЧКО  29 седмици по 3 часа - 87 часа
ІV. УЧЕБНО СЪДЪРЖАНИЕ

Учебното съдържание е структурирано в раздели и теми. За всеки раздел са записани общият брой часове и примерни теми. Учителят конкретизира броя на учебните часове за всяка тема в съответствие с посочените за раздела. За постигане на целите учебните часове се разпределят за нови знания, упражнения, преговори и конферанси за оценка.

VІІІ клас
	№ по ред
	НАИМЕНОВАНИЕ НА РАЗДЕЛИТЕ
	Брой уч. часове

	1.
	Раздел І. Рисунката - основа на изобразителната дейност.
	3

	2.
	Раздел ІІ. Перспективата като способ за отразяване на пространството в рисунката.
	15

	3.
	Раздел ІІІ. Рисуване на геометрични форми.

	21

	4.
	Раздел ІV. Светлосянката като средство за обемно и пространствено изграждане на рисунката.
	15

	5.
	Раздел V. Основни принципи за изграждане на композиция.
	15

	6.
	Раздел VІ. Светлосянъчно изграждане на сложни геометрични предмети в пространството.
	15

	7.
	Раздел VІІ. Натюрморт от геометрични и битови предмети.
	24


Раздел І. Рисунката - основа на изобразителната дейност

Тема 1.  Приложимост и разновидности на рисунката.

Тема 2. Грамотност и изразителност на рисунката.

Раздел ІІ. Перспективата като способ за отразяване на пространството в рисунката

Тема 1. Линейна и въздушна перспектива.

Тема 2. Перспективни равнини.

Раздел ІІІ. Рисуване на геометрични форми

Тема 1. Фронтални и нефронтални прави.

Тема 2. Рисуване на геометрични форми - куб, цилиндър, сфера.

Тема 3. Конструктивна рисунка - битови предмети от натура.

Раздел ІV. Светлосянката като средство за обемно и пространствено изграждане на рисунката

Тема 1. Светлосянка на ръбести предмети.

Тема 2. Светлосянка на обли предмети.

Раздел V. Основни принципи за изграждане на композиция

Тема 1. Ритъм в композицията.

Тема 2. Композиционен център.

Тема 3. Постигане на въздушност чрез плановете на композицията.

Тема 4. Композиционен баланс на етюда.

Тема 5. Прилагане на композиционните принципи, усвоени през І-ви учебен срок - постановка  от геометрични форми.

Тема 6. Срочна постановка - група от геометрични форми.

Раздел VІ. Светлосянъчно изграждане на сложни геометрични предмети в пространството

Тема 1. Конструктивно и светлосянъчно изграждане на формите в пространството.

Тема 2. Убедителност на детайлите.

Тема 3. Техническо умение при боравене с графични материали.

Тема 4. Определяне на тоналната разлика между белите и цветните предмети.

Тема 5. Композиране в листа и  конструиране на предметите в пространството.

Тема 6. Тонално и фактурно изграждане на предметите.

Тема 7. Изграждане на фон.

Раздел VІІ. Натюрморти от геометрични и битови предмети

Тема 1. Композиция и конструкция на сложни предмети в пространството под хоризонта и част от тях над хоризонта. Сложно тонално изграждане между контрастни предмети, материалност на различните фактури.

Тема 2. Годишна постановка - постановка от битови предмети. Конструиране и композиране на предметите във формата на листа. Използване на светлосянката за създаване на център в композицията. Разграничаване на материите.

Забележка: Анализите, скиците за изучаване на натурата и композиционните скици съпътстват работата при всяка постановка, в края на която се провеждат конферанси за оценяване и повишаване на познавателните способности на учениците.
ІХ клас
	№ по ред
	НАИМЕНОВАНИЕ НА РАЗДЕЛИТЕ
	Брой уч. часове

	1.
	Раздел І.  Рисуване на геометрични форми
	9


	2.
	Раздел ІІ.  Основни принципи за изграждане на композиция.
	12

	3.
	Раздел ІІІ.  Натюрморт.
	24

	4.
	Раздел ІV.  Светлосянъчно изграждане на сложни геометрични предмети в пространството.
	24

	5.
	Раздел V.  Натюрморти от геометрични и битови предмети.
	39


Раздел І. Рисуване на геометрични форми

Тема 1. Фронтални и нефронтални прави.

Тема 2. Рисуване на геометрични форми - куб, цилиндър, сфера.

Тема 3. Конструктивна рисунка - битови предмети от натура.
Раздел ІІ. Основни принципи за изграждане на композиция

Тема 1. Ритъм в композицията.

Тема 2. Композиционен център.

Тема 3. Постигане на въздушност чрез плановете на композицията.

Тема 4. Композиционен баланс на етюда.

Тема 5. Прилагане на композиционните принципи, усвоени през І-ви учебен срок - постановка  от геометрични форми.

Тема 6. Срочна постановка - група от геометрични форми.

Раздел ІІІ. Натюрморт.

Тема 1.  Изграждане на натюрморт от предмети с различни форми в сложни ракурсови положения в пространството.

Раздел ІV. Светлосянъчно изграждане на сложни геометрични предмети в пространството

Тема 1. Конструктивно и светлосянъчно изграждане на формите в пространството.

Тема 2. Убедителност на детайлите.

Тема 3. Техническо умение при боравене с графични материали.

Тема 4. Определяне на тоналната разлика между белите и цветните предмети.

Тема 5. Композиране в листа и  конструиране на предметите в пространството.

Тема 6. Тонално и фактурно изграждане на предметите.

Тема 7. Изграждане на фон.

Раздел V. Натюрморти от геометрични и битови предмети

Тема 1. Композиция и конструкция на сложни предмети в пространството под хоризонта и част от тях над хоризонта. Сложно тонално изграждане между контрастни предмети, материалност на различните фактури.

Тема 2. Годишна постановка - сложна постановка от битови предмети, гипсов орнамент и драперия. Конструиране и композиране на предметите във формата на листа. Използване на светлосянката за създаване на център в композицията. Разграничаване на материите.
Забележка: Анализите, скиците за изучаване на натурата и композиционните скици съпътстват работата при всяка постановка, в края на която се провеждат конферанси за оценяване и повишаване на познавателните способности на учениците.

Х клас

	№ по ред
	НАИМЕНОВАНИЕ НА РАЗДЕЛИТЕ
	Брой уч. часове

	1.
	Раздел І. Натюрморт.
	24

	2.
	Раздел ІІ. Гипсови детайли от главата на "Давид" на Микеланджело.
	36

	3.
	Раздел ІІІ. Гипсова маска.
	24

	4.
	Раздел ІV. Гипсов череп.
	24


Раздел І. Натюрморт.

Тема 1.  Изграждане на предмети с различни форми в сложни ракурсови положения в пространството.

Тема 2. Сложна композиция - постановка под хоризонта с гипсов орнамент на изкуствено осветление.

Раздел ІІ. Гипсови детайли от главата на "Давид"  на  Микеланджело

Тема 1. Конструктивна рисунка на гипсови детайли от човешка глава - нос и уста.

Тема 2. Конструктивна рисунка на гипсови детайли от човешка глава - око и ухо.

Тема 3. Сложна многопланова композиция от различни по форма и материалност предмети.

Раздел ІІІ. Гипсова маска

Тема 1. Пропорции. Класически канони. Анатомическа връзка между главата и врата.

Тема 2. Характерни особености при рисуването на  гипсова маска, четливост на формите, категорична светлосянка.

Раздел ІV. Гипсов череп. 

Тема 1. Конструктивна характеристика. Кости на черепа, опорни точки и линии на черепа.

Тема 2. Конструктивни способи за построяването на черепа - осова линия, лицева линия и лицев ъгъл, профилна линия. Конструктивни равнини.
Забележка: Анализите, скиците за изучаване на натурата и композиционните скици съпътстват работата при всяка постановка, в края на която се провеждат конферанси за оценяване и повишаване на познавателните способности на учениците.
ХІ клас
	№ по ред
	НАИМЕНОВАНИЕ НА РАЗДЕЛИТЕ
	Брой уч. часове

	1.
	Раздел І. Натюрморт с череп.
	12

	2.
	Раздел ІІ. Натюрморт с гипсова маска и аксесоари-етюд.
	12

	3.
	Раздел ІІІ.  Гипсова глава.
	12

	4.
	Раздел ІV. Глава от натура – конструктивна рисунка.
	24

	5.
	Раздел V. Глава от натура – етюд; етапи на светлосянъчно изграждане.
	24

	6.
	Раздел VІ. Глава от натура – етюд; материалност и пластика на изображението.
	24


Раздел І. Натюрморт с череп.
Тема1. Композиция на натюрморт с повишена трудност- пропорциониране и баланс на обемите в пространството.

Тема 2. Значението на плановете в изграждането на етюда.

Тема 3. Композиционно единство и взаимоподчиненост на елементите в натюрморта.
Раздел ІІ. Натюрморт с гипсова маска и аксесоари-етюд.
Тема 1. Конструиране на натюрморта съобразено с пропорционирането на елементите и тяхното положение в пространството.

Тема 2. Пластичност на изображението и постигане на материалност при светлосянъчното изграждане.

Тема 3. Обобщаването като важен елемент в композицията и плановото изграждане.

Тема 4. Акцентите като изразно средство за извеждането на композиционния център. 
Раздел ІІІ. Гипсова глава.

Тема 1. Конструктивна рисунка - връзка между лицевия и мозъчния дял на главата. Връзка между главата и раменния пояс. Правилно композиране във формата. Планове. Опорни точки.

Тема 2. Етюд на гипсова глава. Композиране, конструкция, типаж. Изграждане на детайла. Светлосянъчно изграждане.
Раздел ІV. Глава от натура – конструктивна рисунка.
Тема 1. Конструктивната рисунка- основа за постигането на характера на модела. Анатомични особености.

Тема 2. Основни пропорции на главата. Пропорции и връзки на основните обеми- глава, врат и раменен пояс. Опорни точки, средна и профилна линия и значението им при конструирането на глава от натура.

Тема 3. Значението на линията като изразно средство при конструктивната рисунка.
Раздел V. Глава от натура – етюд; етапи на светлосянъчно изграждане.
Тема 1. Отделяне на светло и тъмно като похват за обемно изображение.

Тема 2. Степенуване на елементите на светлосянката от тъмно към светло.
Тема 3. Богатството на светлосилата и постигане на прозрачност на сянката и богатство на полутона чрез използване на възможностите на черния материал при моделиране.

Раздел VІ. Глава от натура – етюд; материалност и пластика на изображението.
Тема 1. Използване на различните изразни средства – щрих, линия и петно за постигане на пластиката при изобразяването на натурата.

Тема 2. Постигане на материалност на кожа, коса и различни тъкани в етюда по натура чрез използване на различни фактури и структури при изображението.

Тема 3. Композиционно единство при пластиката на етюда по натура – организация на пространството и значението на фона за цялостното изграждане на изображението.
ХІІ клас
	№ по ред
	НАИМЕНОВАНИЕ НА РАЗДЕЛИТЕ
	Брой уч. часове

	1.
	Раздел І. Конструктивна рисунка на глава от натура. Положение на модела в пространството –две конструктивни рисунки от различни гледни точки и положения.
	24

	2.

Раздел І. Конструктивна рисунка на глава от натура. Положение на модела в пространството –две конструктивни рисунки от различни гледни точки и положения.
Тема 1. Пропорции на човешката глава.

Тема 2. Анатомична характеристика при конструирането на модела.

Тема 3. Детайлът и неговото значение при извеждането на завършения вид на рисунката.

Раздел ІІ. Конструктивността при етюда на главата от натура – основен метод за характеристика на модела.

Тема 1. Пространствен и анатомичен анализ на модела.

Тема 2. Костния строеж на главата на модела –проучване на индивидуалните особености при конструирането на рисунката.

Тема 3. Планове в рисунката, изразни средства, детайл и акценти в композицията.

Раздел ІІІ. Глава от натура – перспективни особености и пластика при изграждането на етюда. Материалност на изображението.

Тема 1. Перспективни особености- логика на конструирането.

Тема 2. Значението на изразните изобразителни  средства – линия, петно и щрих при пластичното светлосянъчно изграждане.

Тема 3. Използването на различните структури и фактури за добиване на материалност на изображението.
V. ОЧАКВАНИ РЕЗУЛТАТИ ОТ ОБУЧЕНИЕТО

В края на обучението учениците трябва

да знаят:

· значението на рисуването за художественото творчество; 

· основните понятия в рисуването - обем, пространство, пропорции, структура, конструкция светлосянка, светлосила, контраст, локален тон, щрих, линия, петно, пластика, материалност, характер, прилика, състояние, ракурс и т.н.;

· изразните възможности на перспективата;

· принципите  и способите за изграждане на рисунката;

· етапите в изграждането на етюда;

да могат:

· да прилагат теоретичните знания по рисуване при конструирането, композирането и светлосянъчното изграждане на обемни форми в пространството;

· да изграждат композиции от сложни битови предмети и гипсови орнаменти от натура;

· да изграждат вярна конструкция и характеристика на всеки предмет и детайл;

· да създават композиционен и тонален център в етюда;

· да прилагат знанията и уменията си по рисуване при изобразяването на ненаблюдаеми обекти, да създават абстрактни пространствени структури, които по същество покриват сферата на действие на лютиерството и  изобразителните изкуства.

